section_heading: Podaci
paragraph_text: Kalibar puške je 5,56×45 mm NATO. Puška je konstruirana prema suvremenom modelu bull-pup, što znači da su svi pokretni dijelovi smješteni u usadnik (kundak). To omogućuje da ukupna duljina puške bude manja, a cijev jednake duljine kao kod klasičnih jurišnih pušaka, ili čak duža. Na nju se mogu staviti mnogi dodatci i oprema kao što je bacač granata VHS-BG cal 40×46 mm. Puška se proizvodi u dvije inačice: kratke (VHS-K) i duge cijevi (VHS-D). Dana 2. ožujka 2012. bivši ministar obrane Ante Kotromanović potpisao je s tvrtkom HS produkt ugovor o nabavi tisuću jurišnih pušaka VHS do kraja 2012. godine čime je oružje ušlo u operativnu uporabu oružanih snaga Republike Hrvatske.